**Milka Kufrin** (Purgarija, kod Jastrebarskog, 15. oktobar 1921. – Zagreb, 28. januar 2000), učesnica Narodnooslobodilačke borbe, društveno-politički radnik Socijalističke Republike Hrvatske i narodni heroj Jugoslavije.

Biografija
----------

Rođena 15. oktobra 1921. godine u selu Purgariji, kod Jastrebarskog. Potiče iz seljačke porodice. Osnovnu školu je završila u selu Okiću, a gimnaziju u Zagrebu, gde se kasnije upisala se na Agronomski fakultet.

Još u srednjoj školi, Milka je, 1938. godine, postaje član Saveza komunističke omladine Jugoslavije (SKOJ). Na fakultetu je, zbog svoje aktivnosti u omladinskom pokretu, brzo zapažena. Na prvoj godini studija izabrana za sekretara skojevske grupe, a bila je i predsednik Odbora za skupljanje narodne pomoći. Sa grupom skojevaca, Milka je prikupljala pakete za Crveni krst - koji su slati učesnicima španskog građanskog rata, koje su se nalazili u logorima u Francuskoj.

Aprila 1941. godine, posle okupacije Kraljevine Jugoslavije i proglašenja Nezavisne Države Hrvatske, izbačena je sa fakulteta. Tada, po zadatku Partije, odlazi u rodni kraj, gde se povezuje s partijskom organizacijom u selu Horvati. Tu je postala član Kotarskog komiteta SKOJ-a za Jastrebarsko i Samobor. U svom selu, Okiću, osnovala je prvu skojevsku grupu. 

U junu 1941. godine, ustaše su pokušale da je uhapse, ali je uspela pobeći. Jedno vreme se skrivala kod meštana sela, a kada su joj ustaše uhapsile roditelje i sestre, ilegalno odlazi u Zagreb. 

Krajem juna 1941. postaje član Mesnog komiteta SKOJ-a za Zagreb i član Komunističke partija Jugoslavije. Organizuje i učestvuje u akcijama skojevskih organizacija u pripremanju i vršenju diverzantskih akcija, u pisanju parola i u uništavanju ustaških i nemačkih plakata-proglasa. Krajem oktobra 1941. godine, odlazi iz Zagreba, i preko Karlovca, dolazi u partizane, na Petrovu goru. Tu ubrzo postaje član Okružnog komiteta SKOJ-a za Karlovac, i radi na stvaranju i jačanju omladinskih organizacija na Kordunu. Učestvovala je i u akcijama partizanskih odreda.

Aprila 1942. godine Milka odlazi, s grupom partizana, po odluci CK KP Hrvatske, s Korduna na područje Pokuplja i Žumberka, da u tim krajevima radi na razvijanju Narodnooslobodilačkog pokreta. U Žumberku postaje zamenik političkog komesara Prve žumberačke čete, koja je vršila česte diverzantske akcije na pruzi Zagreb-Karlovac, uništavala pojedina ustaška uporišta. Milka je zajedno s Milanom Mraovićem, narodnim herojem, u Hrvatskom Leskovcu razoružala železničku stražu i zarobila 9 domobrana. Kasnije je bila postavljena za političkog komesara Treće čete bataljona „Josip Kraš", s kojom je vršila svakodnevne akcije u neposrednoj blizini okupiranog Zagreba. 

U novembru 1942. godine postala je član Okružnog komiteta KPH za Pokuplje. Ali ubrzo posle toga, po zadatku Partije, napušta ovaj kraj i odlazi na Kordun, gde postaje sekretar Pokrajinskog komiteta SKOJ-a za Hrvatsku. 

Kao omladinski rukovodilac obilazila je područja Korduna, Like, Pokuplja, Žumberka, Slavonije, Podravine i Kalnika, radeći na stvaranju organizacije SKOJ-a na terenu i u partizanskim jedinicama. Godine 1943. Milka je izabrana za predsednika Saveza antifašističke omladine Hrvatske. Učestvovala je na Prvom kongresu Ujedinjene antifašističke omladine Jugoslavije, novembra 1942. u Bihaću, i Drugom kongresu, maja 1944. u Drvaru. Bila je i većnik na Prvom, Drugom i Trećem zasedanju ZAVNOH-a.

Posle oslobođenja Jugoslavije, birana je na području Jastrebarskog i Samobora za narodnog zastupnika Sabora NR Hrvatske i poslanika Savezne skupštine u pet saziva. Završila je Ekonomski fakultet, bila podsekretar u Saveznom sekretarijatu za robni promet, predsednik Saveznog komiteta za turizam, član Saveznog izvršnog veća, član Izvršnog veća Sabora NR Hrvatske i član Centralnog komiteta Saveza komunista Hrvatske. Bila je i član Predsedništva Republičkog odbora SUBNOR-a Hrvatske. 

Milkin suprug general Rade Bulat, takođe je bio narodni heroj.

Umrla je 28. januara 2000. godine u Zagrebu. 

Nosilac je Partizanske spomenice 1941. i drugih jugoslovenskih odlikovanja. Ordenom narodnog heroja odlikovana je 23. jula 1953. godine.

Literatura
----------

* *Heroine Jugoslavije*. Zagreb: Spektar. 1980.
* *Narodni heroji Jugoslavije tom I*. Beograd: Narodna knjiga. 1982.

Spoljašnje veze
---------------


|  |  |
| --- | --- |
|  | ***Portal NOB***  |

* SUBNOR Hrvatske - Milka Kufrin, narodni heroj - Rade Bulat
* Progon antifašista u Hrvatskoj Arhivirano 2016-03-05 na Wayback Machine-u

| * p
* r
* u
Flag of Socijalistička Federativna Republika Jugoslavija Narodni heroji iz Zagreba i okoline Flag of Hrvatska |
| --- |
| Narodni heroji Jugoslavije rođeni u Zagrebu i okolnim opštinama, kao i oni koji su politički ili vojno delovali na ovom području: |
| grad Zagreb | 
 *Božidar Adžija*  **•**  Rajka Baković  **•**  *Stjepan Bubanić*  **•**  *Divko Budak*  **•**  Joža Vlahović  **•**  *Vilim Galjer*  **•**  *Ivo Gluhak*  **•**  Janko Gredelj  **•**  *Božidar Dakić*  **•**  *Ivan Denac*  **•**  *Jakov Dugandžić*  **•**  *Kata Dumbović*  **•**  *Ilija Engel*  **•**  *Josip Jutriša*  **•**  *Slavko Komar*  **•**  *Vojin Kovačević*  **•**  *Rudolf Kroflin*  **•**  *Ivan Marinković Slavko*  **•**  *Ivica Marušić*  **•**  Ivan Mečar  **•**  Vladimir Nemet Braco  **•**  *Josip Preskar*  **•**  *Ognjen Prica*  **•**  *Krešo Rakić*  **•**  Ivo Lola Ribar  **•**  Slavko Stančir  **•**  Vjećeslav Cvetko  **•**  Marijan Čavić  **•**  *Nikola Šakić*  **•**  *Milan Špalj*  **•**  Adolf Štajnberger  **•**  grad Zagreb  | Spomenik palim borcima NOB-a u Zagrebu |
| okolne opštine | 
 **Velika Gorica** (Vladimir Bakarić)  **•**  **Jastrebarsko** (*Marijan Badel*  **•**  Milka Kufrin)  **•**  **Samobor** (Ivan Videković) 
 |

| * p
* r
* u
Žene narodni heroji iz Hrvatske |
| --- |
| *Žene narodni heroji Jugoslavije koje su rođene ili politički delovale na teritoriji Hrvatske* |
| Poginule | 
* Olga Ban
* *Rajka Baković*
* Persa Bosanac
* Anka Butorac
* Marija Vidović
* Ljubica Gerovac
* Nada Dimić
* Kata Dumbović
* Milanka Kljajić
* Dragica Končar
* Sonja Marinković
* Anka Pađen
* Smilja Pokrajac
* Ivanka Trohar

 | Orden narodnog heroja Jugoslavije |
| Preživele | 
* Anka Berus
* Savka Javorina-Vujović
* Milka Kufrin
* Kata Pejnović

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 91093136
* LCCN: nb2009017015

 |